ddrg/super_eurlex huggingface dataset:
Komisjoni otsus,

20. detsember 1994,

millega kolmandat korda muudetakse nõukogu direktiivi 91/68/EMÜ loomatervishoiunõuete kohta ühendusesiseses lamba- ja kitsekaubanduses

(94/953/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 28. jaanuari 1991. aasta direktiivi 91/68/EMÜ (loomatervishoiunõuete kohta ühendusesiseses lamba- ja kitsekaubanduses) [1], muudetud Norra Kuningriigi, Austria Vabariigi, Soome Vabariigi ja Rootsi Kuningriigi ühinemistingimusi ning Euroopa Liidu aluslepingute muudatusi käsitleva aktiga ja eriti selle A lisa I peatüki II osa punkti 2 alapunkti i,

ning arvestades, et:

direktiivi 91/68/EMÜ A lisa I peatüki II osa punkti 2 alapunkt i sätestab, et pistelisi kontrolle tuleb läbi viia ametlikult brutselloosivabaks tunnistatud liikmesriikide või piirkondade majandites tõestamaks, et liikmesriigis või piirkonnas haigust ei esine;

käesoleva sätte läbivaatamise tulemusena, mis tuli teostada enne ühinemislepingu jõustumist, tuleks ette näha täiendavad pistelised kontrollid, mis algavad teisel aastal pärast liikmesriigi või piirkonna brutselloosivabaks tunnistamist;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Käesolevaga asendatakse direktiivi 91/68/EMÜ A lisa I peatüki II osa punkti 2 alapunkt i järgmisega:

"i) - esimesel aastal pärast seda, kui liikmesriik või piirkond on tunnistatud brutselloosivabaks (Br. melitensis), näitab majandite või tapamajade pisteline kontrollimine 99 % kindlusega, et vähem kui 0,2 % majanditest on nakatunud või et vähemalt 10 % üle kuue kuu vanustele lammastele ja kitsedele on tehtud vastavalt C lisale testid, mille tulemused on negatiivsed;

- igal aastal, alates teisest aastast pärast seda, kui liikmesriik või piirkond on tunnistatud brutselloosivabaks (Br. melitensis), näitab majandite või tapamajade pisteline kontrollimine 95 % kindlusega, et vähem kui 0,2 % majanditest on nakatunud või et vähemalt 5 % üle kuue kuu vanustele lammastele ja kitsedele on tehtud vastavalt C lisale testid, mille tulemused on negatiivsed;

- kahes eespool toodud taandes esitatud sätteid võib muuta artiklis 15 sätestatud korras."

Artikkel 2

Käesolev otsus jõustub 1. jaanuaril 1995

Artikkel 3

Käesolev otsus on adresseeritud liikmesriikidele.

Brüssel, 20. detsember 1994

Komisjoni nimel

komisjoni liige

René Steichen

[1] EÜT L 46, 19.2.1991, lk 19.

--------------------------------------------------
Euroopa Liidu Teataja L 022 , 27/01/1994 Lk 0050 - 0050

Soomekeelne eriväljaanne: Peatükk 3 Köide 55 Lk 0374

Rootsikeelne eriväljaanne: Peatükk 3 Köide 55 Lk 0374



Komisjoni otsus, 25. jaanuar 1994, nende Zimbabwe ettevõtete loetelu kohta, millest on lubatud ühendusse liha importida (94/40/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste, lammaste ja kitsede ning sigade, värske liha ja lihatoodete impordil kolmandatest riikidest, [1] viimati muudetud määrusega (EMÜ) nr 1601/92, [2] ning eriti selle artikli 4 lõiget 1, ning arvestades, et: kolmandate riikide ettevõtetel lubatakse importida ühendusse lihatooteid üksnes juhul, kui need vastavad direktiivis 72/462/EMÜ sätestatud üld- ja eritingimustele; Zimbabwe on edastanud vastavalt direktiivi 72/462/EMÜ artikli 4 lõikele 3 andmed ühe ettevõtte kohta, millel on lubatud ühendusse eksportida; kohapeal tehtud ühenduse kontroll on näidanud, et kõnealuse ettevõtte hügieenistandardid on piisavad, ning seetõttu võib ettevõtte kanda esimesse ettevõtete loetellu, millest võib lubada importida värsket liha; käesoleva otsuse lisas esitatud loetelus märgitud ettevõttest lihatoodete importimise suhtes kohaldatakse jätkuvalt juba ettenähtud sätteid, asutamislepingu üldsätteid ja eelkõige muid ühenduse veterinaarmäärusi, eriti tervisekaitse osas; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Käesoleva otsuse lisas märgitud Zimbabwe ettevõttel lubatakse eksportida ühendusse lihatooteid. 2. Kõnealusest ettevõttest importimise suhtes kohaldatakse jätkuvalt mujal ettenähtud ühenduse veterinaaria-alaseid sätteid, eelkõige tervisekaitset käsitlevaid sätteid. Artikkel 2 Käesolev otsus on adresseeritud liikmesriikidele. Brüssel, 25. jaanuar 1994 Komisjoni nimel komisjoni liige René Steichen [1] EÜT L 302, 31.12.1972, lk 28. [2] EÜT L 173, 27.6.1992, lk 13. -------------------------------------------------- LISA ETTEVÕTETE LOETELU Loanumber | Ettevõte | Aadress | 7 | Cold Storage Commission Canning Branch | Bulawayo, Matabeleland | --------------------------------------------------
Komisjoni otsus,

18. aprill 1994,

marutaudivastaste vaktsiinide tunnustamise kohta

(94/275/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 13. juuli 1992. aasta direktiivi 92/65/EMÜ, milles sätestatakse selliste loomade, sperma, munarakkude ja embrüote ühendusesisest kaubandust ja ühendusse importimist reguleerivad loomatervishoiunõuded, mille suhtes ei kohaldata direktiivi 90/425/EMÜ A lisa I osas osutatud ühenduse erieeskirjades sätestatud loomatervishoiunõudeid, [1] eriti selle artikli 10 lõike 2 punkti a kolmandat taanet ja lõike 3 punkti b alapunkti i,

ning arvestades, et:

on vaja tunnustada marutaudivastaseid vaktsiine, mida on lubatud kasutada koerte ja kasside puhul liikmesriikide omavahelises kaubavahetuses, koerte ja kasside puhul, kes on vanemad kui kolmekuused ja on ette nähtud liikmesriikidevaheliseks kaubavahetuseks, ning koerte ja kasside puhul, kes on ette nähtud turuleviimiseks Ühendkuningriigis ja Iirimaal ja ei ole pärit kõnealusest kahest riigist;

vastavalt artikli 10 lõike 2 punkti a kolmandale taandele ja lõike 3 punkti b alapunktile i peavad inaktiveeritud vaktsiinid sisaldama vähemalt ühte rahvusvahelist antigeeni ühikut (Maailma Tervishoiuorganisatsiooni standard), mis on mõõdetud vastavalt Euroopa farmakopöas kirjeldatud meetodile;

vaktsiinide tunnustamiseks ühenduse tasandil on lisaks vaja sätestada vaktsiinide valmistamise eeskirjad; seoses sellega on otstarbekas viidata Euroopa farmakopöa asjakohases monograafias kirjeldatud protokollidele;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Ühenduse tasandil tunnustatud vaktsiinid on valmistatud vastavalt Euroopa farmakopöa monograafias marutaudivastase (inaktiveeritud) vaktsiini kasutamise kohta veterinaarias (vaccinum rabiei inactivatum ad usum veterinarium) sätestatud protokollidele.

Artikkel 2

Käesolev otsus on adresseeritud liikmesriikidele.

Brüssel, 18. aprill 1994

Komisjoni nimel

komisjoni liige

René Steichen

[1] EÜT L 268, 14.9.1992, lk 54.

--------------------------------------------------
Euroopa Liidu Teataja L 174 , 08/07/1994 Lk 0033 - 0033

Soomekeelne eriväljaanne: Peatükk 3 Köide 59 Lk 0009

Rootsikeelne eriväljaanne: Peatükk 3 Köide 59 Lk 0009



Komisjoni otsus, 3. juuni 1994, kriteeriumite kohta, mida kohaldatakse lihatooteid tootvate ettevõtete suhtes, millel puudub tööstuslik struktuur ja tootmisvõimsus (EMPs kohaldatav tekst) (94/383/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. detsembri 1976. aasta direktiivi 77/99/EMÜ lihatoodete ja teatavate muude loomsete saaduste tootmist ja turustamist mõjutavate tervishoiuprobleemide kohta, [1] viimati muudetud direktiiviga 92/118/EMÜ, [2] eriti selle artikli 9 lõiget 5, ning arvestades, et: selleks, et tagada direktiivi 77/99/EMÜ ühtne rakendamine, on vaja sätestada ettevõtete liigitamise kriteeriumid; liikmesriigid on edastanud komisjonile kriteeriumid, mis nad on vastu võtnud, et hinnata, kas ettevõtetel või ettevõtete kategoorial on olemas tööstuslik struktuur ja tootmisvõimsus; direktiivi 77/99/EMÜ artikli 9 lõigetes 1 ja 2 osutatud erandid käsitlevad ainult ettevõtete struktuuri, mitte kõnealuses direktiivis sätestatud hügieeninõudeid; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Direktiivi 77/99/EMÜ artikli 9 lõigetes 1 ja 2 osutatud erandite lubamiseks määravad liikmesriigid kindlaks iga ettevõtte tootmise ülempiiri. Selle ülempiiri kindlaksmääramisel võtavad liikmesriigid arvesse eelkõige järgmisi näitajaid: ettevõtte struktuur ja sisseseade, kaubavood, tooraine ja valmistoodete ladustamisvõimsus. 2. Lõikes 1 osutatud erandite lubamise tingimuseks on, et kõik ettevõtted järgivad vastavalt lõikele 1 sätestatud tootmise ülempiiri. 3. Lõikes 1 sätestatud tootmise ülempiir ei tohi mingil juhul ületada 7,5 tonni valmistoodangut nädalas või rasvamaksa tootmise puhul 1 tonni nädalas. Artikkel 2 Käesolev otsus on adresseeritud liikmesriikidele. Brüssel, 3. juuni 1994 Komisjoni nimel komisjoni liige René Steichen [1] EÜT L 26, 31.1.1977, lk 85. Direktiivi on ajakohastatud direktiiviga 92/5/EMÜ (EÜT L 57, 2.3.1992, lk 1.) [2] EÜT L 62, 15.3.1993, lk 49. --------------------------------------------------
Euroopa Liidu Teataja L 036 , 08/02/1994 Lk 0015 - 0015

Soomekeelne eriväljaanne: Peatükk 3 Köide 56 Lk 0033

Rootsikeelne eriväljaanne: Peatükk 3 Köide 56 Lk 0033



Komisjoni otsus, 7. veebruar 1994, millega muudetakse nõukogu otsust 90/424/EMÜ kulutuste kohta veterinaaria valdkonnas (94/77/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta otsust 90/424/EMÜ (kulutuste kohta veterinaaria valdkonnas), [1] viimati muudetud otsusega 93/439/EMÜ, [2] eriti selle artikli 24 lõiget 1, ning arvestades, et: otsuse 90/424/EMÜ artikkel 24 näeb ette ühenduse finantsmeetme kasutamise võimaluse selle lisas loetletud haiguste likvideerimisel ja seirel; Prantsuse ülemeredepartemangudes esineb vektorputukate levitatavat riketsioosset hürdoperikardiiti, babesioosi ja anaplasmoosi; Prantsuse ülemeredepartemangude spetsiifiline tervishoiuolukord õigustab eespool nimetatud haiguste lisamist otsuse 90/424/EMÜ lisale; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Käesolevaga lisatakse otsuse 90/424/EMÜ lisas toodud haiguste loetelu 1. rühmale järgmised taanded: "— vektorputukate levitatav riketsioosne hüdroperikardiit Prantsuse ülemeredepartemangudes, — vektorputukate levitatav babesioos Prantsuse ülemeredepartemangudes, — vektorputukate levitatav anaplasmoos Prantsuse ülemeredepartemangudes" . Artikkel 2 Käesolev otsus on adresseeritud liikmesriikidele. Brüssel, 7. veebruar 1994 Komisjoni nimel komisjoni liige René Steichen [1] EÜT L 224, 18.8.1990, lk 19. [2] EÜT L 203, 13.8.1993, lk 34. --------------------------------------------------
Euroopa Liidu Teataja L 180 , 14/07/1994 Lk 0047 - 0047

Soomekeelne eriväljaanne: Peatükk 3 Köide 59 Lk 0063

Rootsikeelne eriväljaanne: Peatükk 3 Köide 59 Lk 0063



Komisjoni otsus, 14. juuni 1994, millega muudetakse komisjoni otsust 93/53/EMÜ, millega asutatakse päritolunimetuste, geograafiliste tähiste ja eripärasertifikaatide teaduskomitee (94/437/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut ning arvestades, et: komisjoni 21. detsembri 1992. aasta otsuse 93/53/EMÜ (millega asutatakse päritolunimetuste, geograafiliste tähiste ja eripärasertifikaatide teaduskomitee) [1] artikliga 5 sätestatakse, et komitee menetlused on kehtivad vaid sel juhul, kui kõik komitee liikmed on kohal; see nõue takistab komitee arvamuste andmist; et seda soovimatut olukorda ära hoida, peaksid komitee menetlused olema kehtivad, kui kohal on vähemalt viis komitee liiget, ON VASTU VÕTNUD JÄRGMISE OTSUSE: Ainus artikkel Otsuse 93/53/EMÜ artikli 5 esimene lause asendatakse järgmisega: "Komitee menetlused on kehtivad üksnes siis, kui kohal on vähemalt viis komitee liiget." Brüssel, 14. juuni 1994 Komisjoni nimel komisjoni liige René Steichen [1] EÜT L 13, 21.1.1993, lk 16. --------------------------------------------------
Euroopa Liidu Teataja L 190 , 26/07/1994 Lk 0028 - 0028

Soomekeelne eriväljaanne: Peatükk 3 Köide 59 Lk 0159

Rootsikeelne eriväljaanne: Peatükk 3 Köide 59 Lk 0159



Komisjoni otsus, 13. juuli 1994, millega sätestatakse tervishoiugarantiid hobuslaste veoks ühest kolmandast riigist teise vastavalt direktiivi 91/496/EMÜ artikli 9 lõike 1 punktile c (EMPs kohaldatav tekst) (94/467/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. juuli 1991. aasta direktiivi 91/496/EMÜ, milles sätestatakse kolmandatest riikidest ühendusse toodavate loomade veterinaarkontrolli põhimõtted ja millega muudetakse direktiive 89/662/EMÜ, 90/425/EMÜ ja 90/675/EMÜ, [1] viimati muudetud otsusega 92/438/EÜ, [2] eriti selle artikli 9 lõike 1 punkti c, ning arvestades, et: vastavalt direktiivi 91/496/EMÜ artikli 9 lõike 1 punktile c tuleb sätestada tervishoiugarantiid loomade veoks ühes kolmandast riigist teise; hobuslaste liikumisel ühest kolmandast riigist teise on tekkinud teatavaid probleeme; komisjoni otsusega 92/260/EMÜ [3] (muudetud otsusega 93/344/EMÜ [4]) on sätestatud tervishoiugarantiid ja veterinaarsertifikaadid registreeritud hobuste ajutise impordi jaoks; kõnealused nõuded annavad kõik vajalikud garantiid seoses ühenduse loomade tervisliku seisundiga; hobuslaste ühest kolmandast riigist teise liikumise suhtes kohaldatavad tervishoiugarantiid peaksid olema seotud otsuses 92/260/EMÜ sätestatud tervishoiunõuetega; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Ühest kolmandast riigist teise veetavad hobuslased peavad olema pärit otsuse 92/260/EMÜ I lisas nimetatud kolmandatest riikidest. 2. Lõikes 1 osutatud hobuslastega peab olema kaasas sertifikaat pealkirjaga "Transiidisertifikaat hobuslaste veoks ühest kolmandast riigist teise". Sertifikaat peab vastavalt otsuse 92/260/EMÜ II lisas nimetatud kolmandale päritoluriigile hõlmama veterinaarsertifikaadi I, II ja III jaotise. Lisaks peab sertifikaat sisaldama järgmised jaotised. +++++ TIFF +++++ Artikkel 2 Käesolev otsus on adresseeritud liikmesriikidele. Brüssel, 13. juuli 1994 Komisjoni nimel komisjoni liige René Steichen [1] EÜT L 268, 24.9.1991, lk 56. [2] EÜT L 243, 25.8.1992, lk 27. [3] EÜT L 130, 15.5.1992, lk 67. [4] EÜT L 138, 9.6.1993, lk 11. --------------------------------------------------
Euroopa Liidu Teataja L 086 , 31/03/1994 Lk 0001 - 0002

Soomekeelne eriväljaanne: Peatükk 3 Köide 56 Lk 0146

Rootsikeelne eriväljaanne: Peatükk 3 Köide 56 Lk 0146



Nõukogu otsus, 24. jaanuar 1994, veinikaubandust käsitleva kokkuleppe sõlmimise kohta Euroopa Ühenduse ja Austraalia vahel (94/184/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: Euroopa Ühenduse ja Austraalia vaheline veinikaubanduse alane kokkulepe aitab hõlbustada ja edendada veinikaubandust lepingupoolte vahel; seetõttu on soovitav kõnesolev kokkulepe heaks kiita; kokkuleppe teatavate sätete rakendamise hõlbustamiseks peaks komisjonil olema lubatud teha vajalikud tehnilised kohandused nõukogu 16. märtsi 1987. aasta määruse (EMÜ) nr 822/87 (veinituru ühise korralduse kohta) [1] artiklis 83 sätestatud korras; kuna käesoleva kokkuleppe sätted on otseselt seotud ühise kaubandus- ja põllumajanduspoliitikaga hõlmatud meetmetega, täpsemalt ühenduse eeskirjadega veini ja viinamarjakasvatuse kohta, tuleb kokkulepe kinnitada ühenduse tasandil, ON VASTU VÕTNUD JÄRGMISE OTSUSE: Artikkel 1 Euroopa Ühenduse ja Austraalia vaheline veinikaubandust käsitlev kokkulepe koos selle juurde kuuluva protokolli ja kirjavahetustega kiidetakse ühenduse nimel heaks. Esimeses lõigus nimetatud dokumentide tekstid on lisatud käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama ja ühenduse heakskiidudokumendi deponeerima. Nõukogu eesistuja esitab kõnealuse kokkuleppe artikli 28 lõikega 1 ettenähtud teate. Artikkel 3 Kokkuleppe artikli 17 lõike 2 kohaldamiseks on komisjonil lubatud välja anda kokkuleppe muutmiseks vajalikke akte määruse (EMÜ) nr 822/87 artikliga 83 sätestatud korras. Artikkel 4 Kokkuleppe artikliga 18 moodustatud ühiskomitees esindab ühendust komisjon, keda abistavad liikmesriikide esindajad. Artikkel 5 Käesolev otsus avaldatakse Euroopa Ühenduste Teatajas. Brüssel, 24. jaanuar 1994 Nõukogu nimel eesistuja G. Moraitis [1] EÜT L 84, 27.3.1987, lk 1. Määrust on viimati muudetud määrusega (EMÜ) nr 1566/93 (EÜT L 154, 25.6.1993, lk 39). --------------------------------------------------
Komisjoni otsus,

28. detsember 1994,

millega kehtestatakse Soome staatus piirkonnana, kus Newcastle'i haiguse vastu ei vaktsineerita

(94/963/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 15. oktoobri 1990. aasta direktiivi 90/593/EMÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, [1] mida on muudetud Norra Kuningriigi, Austria Vabariigi, Soome Vabariigi ja Rootsi Kuningriigi ühinemistingimusi ja Euroopa Liidu aluslepingute muudatusi käsitleva akti I lisa V jaotise punkti E esimese osa lõike 2 punkti 4 alapunktiga d, eriti selle artikli 12 lõiget 2,

ning arvestades, et:

kodulindude vaktsineerimine Newcastle'i haiguse vastu on Soomes olnud keelatud üle aasta;

Soome aretuskarju on vähemalt kord aastas kontrollitud Newcastle'i haiguse suhtes; põllumajandusettevõtetes ei ole Newcastle'i haiguse vastu vaktsineeritud kodulinde;

Newcastle'i haiguse olukorda silmas pidades on asjakohane määrata kindlaks Soome staatus;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Soome vastab direktiivi 90/539/EMÜ artikli 12 lõikes 2 kindlaksmääratud kriteeriumidele.

Artikkel 2

Käesolev määrus jõustub Norra, Austria, Soome ja Rootsi ühinemislepingu jõustumise korral kõnealuse ühinemislepingu jõustumispäeval.

Artikkel 3

Käesolev otsus on adresseeritud liikmesriikidele.

Brüssel, 28. detsember 1994

Komisjoni nimel

komisjoni liige

René Steichen

[1] EÜT L 303, 31.10.1990, lk 6.

--------------------------------------------------
Komisjoni otsus,

18. aprill 1994,

milles sätestatakse Ühendkuningriigis ja Iirimaal turuleviidud ning mujalt kui kõnealustest riikidest pärit koerte ja kasside identifitseerimissüsteem

(94/274/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 13. juuli 1992. aasta direktiivi 92/65/EMÜ, milles sätestatakse selliste loomade, sperma, munarakkude ja embrüote ühendusesisest kaubandust ja ühendusse importimist reguleerivad loomatervishoiunõuded, mille suhtes ei kohaldata direktiivi 90/425/EMÜ A lisa I osas osutatud ühenduse erieeskirjades sätestatud loomatervishoiunõudeid, [1] eriti selle artikli 10 lõike 3 punkti a alapunkti iii,

ning arvestades, et:

on vaja kehtestada Ühendkuningriigis ja Iirimaal turule viidud ning mujalt kõnealustest riikidest pärit koerte ja kasside identifitseerimissüsteem;

elektrooniline kasside ja koerte identifitseerimissüsteem on odav, välistab pettused ja on suhteliselt valutu; nendel tingimustel on asjakohane kasutada kasside ja koerte identifitseerimiseks elektroonilist süsteemi;

kasutusel on mitu elektroonilist süsteemi, seepärast vastutab omanik või ettevõtja selle eest, et riiklikule veterinaararstile tõendatakse koera või kassi nõuetekohane identifitseerimine;

rahvusvahelise standardi väljatöötamise ajal on ajutise meetmena asjakohane ette näha, et kasutatakse samu elektroonilisi süsteeme kui liikmesriikides, kust loomad on pärit; kõnealune olukord vaadatakse uuesti üle kasside ja koerte elektroonilise identifitseerimise standardi ühtlustamise käigus;

käesolev otsus ei piira nende tulevaste otsuste kohaldamist, mida võib vastu võtta lemmikloomade ühendusesisese liikumise suhtes, sest need lemmikloomade identifitseerimise probleemid on erinevad;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Ühendkuningriigis ja Iirimaal turuleviidud ja mujalt kui nimetatud riikidest pärit kasside ja koerte identifitseerimisel kasutatakse elektroonilist süsteemi.

Artikkel 2

1. Lõikes 1 osutatud elektrooniline süsteem koosneb naha alla istutatavast mikrokapslist ja süsteem peab olema sama, mis on kasutusel koerte ja kasside päritoluliikmesriigis.

2. Liikmesriigid teavitavad komisjoni ja teisi liikmesriike elektroonilisest süsteemist, mida kasutatakse nende territooriumil koerte ja kasside identifitseerimisel.

3. Omanik või ettevõtja vastutab selle eest, et riiklikule veterinaararstile tõendatakse koera või kassi nõuetekohane identifitseerimine.

Artikkel 3

Käesolev otsus on adresseeritud liikmesriikidele.

Brüssel, 18. aprill 1994

Komisjoni nimel

komisjoni liige

René Steichen

[1] EÜT L 268, 14.9.1992, lk 54.

--------------------------------------------------
Euroopa Liidu Teataja L 305 , 30/11/1994 Lk 0036 - 0036

Soomekeelne eriväljaanne: Peatükk 3 Köide 63 Lk 0062

Rootsikeelne eriväljaanne: Peatükk 3 Köide 63 Lk 0062



Komisjoni otsus, 21. november 1994, millega muudetakse otsust 93/387/EMÜ, milles sätestatakse Marokost pärit elusate kahepoolmeliste karploomade, okasnahksete, mantelloomade ja meritigude importimise eritingimused (94/767/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. juuli 1991. aasta direktiivi 91/492/EMÜ, milles sätestatakse elusate kahepoolmeliste karploomade tootmise ja turuleviimise tervishoiunõuded, [1] eriti selle artikli 9 lõiget 4, ning arvestades, et: komisjoni 7. juuni 1993. aasta otsusega 93/387/EMÜ, milles sätestatakse Marokost pärit elusate kahepoolmeliste karploomade, okasnahksete, mantelloomade ja meritigude importimise eritingimused, [2] muudetud otsusega 93/530/EMÜ, [3] kehtestatakse loetelu lähetusettevõtetest, millel on lubatud eksportida ühendusse; Maroko pädevad asutused on vastavalt direktiivi 91/492/EMÜ artikli 9 lõike 3 punktile c ametlikult heaks kiitnud uued lähetusettevõtted; seepärast tuleks vastavalt muuta otsuse 93/387/EMÜ C lisa punkti I; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 93/387/EMÜ C lisa punkt I asendatakse järgmisega: "I. Lähetusettevõtted Nimi ja aadress | Loanumber | Heaks kiidetud kuni | Najmat Allah, Nador | 01-10-065 | — | Marost, Nador | 01-10-066 | — | VIAPO Maroc, Nador | 01-10-078 | 31.12.1995 | Société Aquacole de la Moulouya, Essaidia | 01-10-070 | — | SOMECOP, Tetouan | 03-10-080 | — | Société Damjiguend SA, Tanger | 04-10-079 | 31.12.1995 | Oualidia Marée, Oualidia | 08-10-081 | 31.12.1995 | Societe "Les huîtres OSTREA", Oualidia | 09-10-113 | — | Sea Products, Sidi Moussa | 09-10-112 | —" | Artikkel 2 Käesolev otsus on adresseeritud liikmesriikidele. Brüssel, 21. november 1994 Komisjoni nimel komisjoni liige René Steichen [1] EÜT L 268, 24.9.1991, lk 1. [2] EÜT L 166, 8.7.1993, lk 40. [3] EÜT L 258, 16.10.1993, lk 32. --------------------------------------------------